text: [{"text_idx": "#000000", "text": "Sunnudagin ver\u00f0ur aftur dystur vi\u00f0 Sto\u0301ra\u0301, ta\u0301 kemur KI\u0301 a\u0301 vitjan. KI\u0301 hevur ein k\u00e6rkomnan sigur mo\u0301ti HB a\u0301 Summarfestivalinum sum seinasta dyst. Hesin sigurin var til so miki\u00f0 sto\u0301ra fr\u00f8i at ma\u0301ltalvan sto\u0301\u00f0 fra\u0301 vi\u00f0 u\u0301rslitinum i\u0301 langa ti\u0301\u00f0 eftir dysturin var li\u00f0ugur, eitt fyribrigdi sum TB ofta hevur gj\u00f8rt bru\u0301k av, ta\u0301 s\u00f8tur sigrar vo\u0301ru vunnir a\u0301 Sevmy\u0301ri."}, {"text_idx": "#000001", "text": "KI\u0301 er annars eitt av li\u00f0num sum vit m\u00f8guliga h\u00f8vdu kunna tiki\u00f0 okkum framum mo\u0301ti kappingarenda, men vi\u00f0 u\u0301rslitinum i\u0301 kolandi storminum i\u0301 Va\u0301gi og teirra sigri mo\u0301ti HB, so er hesin m\u00f8guleikin minka\u00f0ur naka\u00f0."}, {"text_idx": "#000002", "text": "Hetta ver\u00f0ur seinasti dystur mo\u0301ti KI\u0301 a\u0301 hesum sinni\u00f0 og munnu mong minnast fyrstu uppger\u00f0ina okkara millum, sum var\u00f0 leikt vi\u00f0 Sto\u0301ra\u0301. Her enda\u00f0i ta\u00f0 vi\u00f0 einum 1-1 javnleiki eftir at vit h\u00f8vdu fingi\u00f0 tvey rey\u00f0 kort og fimm gul."}, {"text_idx": "#000003", "text": "Mi\u00f0verjin hja\u0301 okkum, Teitur Olsen, er higartil leikarin vi\u00f0 flestum minuttum a\u0301 besta li\u00f0num hja\u0301 TB i\u0301 a\u0301r. Hann hevur leikt 1747 minuttir samb\u00e6rt Faroe Soccer og hevur megna\u00f0 at bert fa\u0301a eittans gult kort."}]